recursal/SuperWikiNEXT-32B huggingface dataset:
***துள்ளாத மனமும் துள்ளும்*** (*Thulladha Manamum Thullum*) எழில் இயக்க்கத்தில் 1999 இல் வெளிவந்த தமிழ்த் திரைப்படம். இப்படத்தில் விஜய், சிம்ரன், மணிவண்ணன், தாமு, வையாபுரி மற்றும் பலர் நடித்துள்ளனர்.இத்திரைப்படம் 4கோடி‌ பொருட்செலவில் தயாரிக்கப்பட்டு ‌12கோடி(தமிழ்) மற்றும் ‌பிற மாநிலங்கள் ‌நாடுகளில் 6 கோடி‌வசூல் செய்தது. 1999ஆம் ஆண்டின் ‌3ஆவது மிகப்பெரும் ‌வெற்றிப்படமானது (படையப்பா முதல்வன் 1,2 இடங்கள்)

கதாபாத்திரங்கள்
---------------

* குட்டி என்பவராக விஜய்
* ருக்குமணி(ருக்கு) என்பவராக சிம்ரன்
* மணி என்பவராக மணிவண்ணன்
* தாமு
* கல்யாண சுந்தரம் என்பவராக வையாபுரி
* பொன்னம்பலம்
* டாக்டராக மதன்பாப்
* பாரி வெங்கட் என்பவராக டிரவுசர் பாண்டி

வெளியீடு
--------

படம் ஆங்கில வருடம் 1999ம் ஆண்டு ஜனவரி 29ம் நாள் வெளிவந்தது. இப்படம் மக்கள் மத்தியில்மிகப்பெரிய வரவேற்பை பெற்றது. படம் வெள்ளிவிழா கொண்டாடியது.200 நாட்கள் பல திரையரங்குகளில் கடந்து மிகப்பெரும் வசூல் செய்தது. தமிழக அரசின் சிறந்த நடிகைக்கான விருது சிம்ரனுக்கு வழங்கப்பட்டது. விஜய் எம்.ஜி.ஆர் சிறப்பு கௌரவ விருது பெற்றார். மேலும் இத்திரைப்படம் சிறந்த திரைப்படத்திற்கான ‌தமிழக அரசின் இரண்டாம் இடம் பெற்றது 1999ஆம் ஆண்டின் (ரஜினிகாந்த்தின் படைய்பா முதலிடம்)

மேற்கோள்கள்
-----------

1. ↑

| * பா
* உ
* தொ
எழில் இயக்கிய திரைப்படங்கள் |
| --- |
| 
* *துள்ளாத மனமும் துள்ளும்* (1999)
* *பெண்ணின் மனதைத் தொட்டு* (2000)
* *பூவெல்லாம் உன் வாசம்* (2001)
* *ராஜா* (2002)
* *அமுதே* (2005)
* *தீபாவளி* (2007)
* *மனம் கொத்திப் பறவை* (2012)
* *தேசிங்கு ராஜா* (2013)
* *வெள்ளக்கார துரை* (2014)

 |
**வினு உடனி சிறிவர்த்தன** (Vinu Udani Siriwardana பிறப்பு 10 மார்ச் 1992) இலங்கையைச் சேர்ந்த நடிகை, வடிவழகி மற்றும் தொலைக்காட்சி தொகுப்பாளர் ஆவார். தெரன வீட் உலக அழகிக்கான இலங்கை அழகி அணிவகுப்பில் கலந்து கொண்டார். இவ் அணிவகுப்பில் சுமுது பிரசாதினியுடன் கூட்டு வெற்றியாளராக அறிவிக்கப்பட்டார்.

உலக அழகிக்கான இலங்கை அழகி
-------------------------

31 மார்ச் 2012 இல் ப்ளூ வோட்டர், வத்துசவில் நடைபெற்ற தெரன வீட் மிஸ் உலக அழகிக்கான இலங்கை அழகி அணிவகுப்பு நடைபெற்றது. அவ் அணிவகுப்பில் சுமுது பிரசாதினி இரண்டாவது இடத்தைப் பெற்றார். பின்பு அவ் முடிவு பிழை என்று தெரிய வருகின்றது. 4 ஏப்ரல் 2012 இல் கொழும்பில் கால்பேஸ் நட்சத்திர ஹோட்டலில் சுமுது வெற்றியாளராக வாகை சூடினார். வினு மற்றும் அமுது கூட்டு வெற்றியாளர்களென அறிவிக்கப்பட்டது. சீனாவில் 2012 ஆகஸ்டில் நடைபெற்ற மிஸ் உலக அழகிப் போட்டியில் அமுது இலங்கையை பிரதிநிதித்துவப்படுத்தி கலந்து கொண்டார். 
வினு மிஸ் டெலன்ட் பட்டத்தையும் வென்றுள்ளார். சண்டே ஒப்சவர் பத்திரிகையின் கணக்கெடுப்பில் அதிக மக்கள் வாக்குகளை பெற்ற போட்டியாளராக வினு தெரிவு செய்யப்பட்டார்.

சர்வதேச சுற்றுலா ராணி
---------------------

நன்ஜிங் சீனாவில் நடைபெற்ற 18ஆவது மிஸ் சுற்றுலா ராணி சர்வதேச அழகி அணிவகுப்பில் போட்டியிட்டார். இப் போட்டியில் சிறந்த தேசிய ஆடை மற்றும் சிறந்த திறமையாளர் ஆகிய பட்டங்களை வென்றுள்ளார்.

நடிப்பு பணி
-----------

வினு பிபின மல் என்ற தொலைக்காட்சி நாடகத்தில் தனது நடிப்புப் பணியை தொடங்கினார். ஆனால் தருமலி தொலைக்காட்சி நாடகத்தில் தருமலி என்ற கதாப்பாத்திரத்தில் நடித்தமையால் பிரபல்யமானார். வினு இசைக் காணொளிகளிலும் தோன்றியிருக்கின்றார்.

### திரைப்படங்கள்

| வருடம் | திரைப்படம் | பாத்திரம் |
| --- | --- | --- |
| 2015 | அகலிபொல குமரிஹாமி |  |
| 2016 | பத்தினி | மனிமெக்கலா |
| 2018 | *யாம ராஜ சிரி* | யமா தேவி |

தனிப்பட்ட வாழ்க்கை
------------------

வினு குடும்பத்தில் இரண்டாவது புதல்வியாவார். இவருக்கு சனு என்ற மூத்த சகோதரரும் ருவி என்ற இளைய சகோதரியும் உள்ளனர். அனுலா வித்தியாலயத்தில் கல்வி கற்றார். தற்சமயம் வினு குடும்பத்துடன் இலங்கையில் தெகிவளையில் வசிக்கின்றார்.

மேற்கோள்கள்
-----------

1. 1 2   பார்த்தநாள் 11-7-2012
2. ↑   www.universalqueen.com பார்த்தநாள் 2012-7-11
3. ↑   பார்த்தநாள் 11-7-2017
4. ↑   பார்த்தநாள் 11-7-2017

வெளி இணைப்புகள்
---------------

* News in Pictures
கட்டிடம் in பிரேசில்வார்ப்புரு:SHORTDESC:கட்டிடம் in பிரேசில்எடிபிசியோ கோபன் (கோபன் கட்டிடம்) என்பது பிரேசில் நாட்டின் சாவோ பாவுலோ நகரத்தில் உள்ள ஒரு குடியிருப்புக் கட்டிடம். 118.44 மீட்டர் உயரம் உள்ள இந்த கட்டிடம் 38 தளங்களையும் 1160 குடியிருப்புகளையும் கொண்டது. பிரேசிலின் மிக உயர்ந்த கட்டிடங்களில் இதுவும் ஒன்று.

உருவாக்கம்
----------

சாவோ பாவுலோ நகரத்தின் சிறந்த கட்டிடக் கலை நிபுணரான ஆசுகார் நெய்மாரால் வடிவமைக்கப்பட்டது இந்தக் கட்டிடம். முதலில் ஒரு குடியிருப்பு மற்றும் ஒரு தங்கும் விடுதி என திட்டமிடப்பட்ட இந்தக் கட்டிடம் இறுதியில் ஒரு குடியிருப்பு மட்டும் நிறைவு செய்யப்படுகிறது. 

1952 ஆம் ஆண்டு துவங்கப்பட்ட கட்டுமான பணிகள் பல தடைகளைக் கடந்து 1966 ஆம் ஆண்டு நிறைவு பெற்றது.

வசதிகள்
-------

தற்போது இந்தக் கட்டிகத்தில் 1160 குடியிருப்புகள் உள்ளன. 2038 நபர்கள் தங்கியிருக்கும் இந்தக் கட்டிடத்தில் 20 மின் தூக்கிகளும் 221 தரைகீழ் வாகன நிறுத்திமிடங்களும் உள்ளன. தரை தளத்தில் ஒரு தேவாலயம், ஒரு புத்தக நிலையம், ஒரு பயண நிறுவனம் உட்பட 72 நிறுவங்களும் 4 உணவு விடுதிகளும் உள்ளன. இதன் மொத்த பரப்பளவு 10,572.80 சதுர மீட்டர். 

இங்கு தங்கியிருக்கும் மிக அதிக குடியிருப்பு வாசிகளை கணக்கில் கொண்டு பிரேசில் அஞ்சல் துறை இந்தக் கட்டிடத்திற்கு 01046-925 என்ற தனி அஞ்சல் குறியீட்டு எண்ணை அளித்துள்ளது. . 

இந்த கட்டிடத்தின் வெளியில் ஒரு பூங்காவும், முதல் தளத்தில் திறந்த வெளிப் பகுதியில் ஒரு பூங்காவும் இருந்தன. தற்போது கட்டிடத்தின் வெளியே உள்ள பூங்கா ஒரு வங்கிக் கட்டிடமாக உள்ளது. முதல் தளம் மூடப்பட்டுள்ளது.

படங்கள்
-------

* சாவோ பாவுலோ நகரத்தின் மத்தியில் கோபன் கட்டிடம்சாவோ பாவுலோ நகரத்தின் மத்தியில் கோபன் கட்டிடம்
* முகப்புமுகப்பு
* அவசர் கால வழிஅவசர் கால வழி
* உட்புறம்உட்புறம்
**இளவரசர் பகதூர் ஷா** (**Bahadur Shah of Nepal**) (நேபாளி: बहादुर शाह) (பிறப்பு:1757 - இறப்பு 1797) நேபாள இராச்சியத்தின் ஷா வம்ச மன்னர் பிரிதிவி நாராயணன் ஷாவின் (1723–1775) மூன்றாவது மகனும், மன்னர் பிரதாப் சிங் ஷாவின் தம்பி ஆவார்.

இளமை
----

பகதூர் ஷா இளமையில் தன் தந்தையும், மன்னருமான பிரிதிவி நாராயணன் ஷாவுடன் போர்க்களத்திற்கு செல்வார். ஒன்றுபட்ட நேபாளத்தை நிறுவுவதற்கான முயற்சிகளில் மன்னருக்கு உதவுவார்.  இவரது தந்தை மறைந்த பிறகு, நேபாள இராச்சியத்தை விட்டு தானாக வெளியேறினார். இவரது அண்ணனும், மன்னருமான பிரதாப் சிங் ஷாவின் மறைவிற்குப் பின்னர் நேபாள அரசவை பிரபுக்கள் வேண்டுதல் பேரில் மீண்டும் நேபாளம் வந்தார்.

அரசப் பிரதிநிதி (1785–1794)
---------------------------

மறைந்த மனன்ர் பிரதாப் சிங் ஷாவின் மகன் கீர்வான் யுத்த விக்ரம் ஷா குழந்தையாக இருந்தார். கீர்வான் யுத்த விக்கிம் ஷாவின் அரசப் பிரதிநிதியாகவும், தலைமை அமைச்சராகவும் செயல்பட்ட பகதூர் ஷா, தனது படைத்தலைவர்களான அமர்சிங் மற்றும் தாமோதர பாண்டே ஆகியவர்களுடன் இணைந்து நேபாளத்தின் கிழக்கில் உள்ள சிக்கிம் மொரங் மற்றும் டார்ஜிலிங் பகுதிகளை வென்று, நேபாள இராச்சியத்துடன் இணைத்தார்.

மேலும் சூம்லா, பால்பா மற்றும் டோட்டி குறுநில மன்னர்களை வென்று, அப்பகுதிகளை நேபாள இராச்சியத்துடன் இணைத்தார். மேலும் நேபாள திபெத்தியப் போர் மற்றும் சீன நேபாளப் போர்களில் கலந்து கொண்டவர்.

பின்னாட்களில்
-------------

பகதூர் ஷா தனது அதிகாரம் சிறிது சிறிதாக குறைந்து கொண்டிருக்கும் வேளையில், நேபாளம் - இந்தியா எல்லையை ஒட்டியுள்ள, பிகார் மாநிலத்தின் பேட்டையா இராச்சியத்தில் தன் பிற்கால வாழ்க்கையைக் கழித்தார். 

ஒரு முறை, மன்னர் ராணா பகதூர் ஷாவின் அரசவையினர், பகதூர் ஷாவை நேபாளத்திற்கு வரவழைத்து, சிறையில் அடைத்துக் கொன்றனர்.

இதனையும் காண்க
--------------

* நேபாள மன்னர்கள்
* நேபாள இராச்சியம்

மேற்கோள்கள்
-----------

1. ↑  "Regmi Research Series"; Author:Mahesh Chandra Regmi
2. 1 2 3  Royal Ark
3. ↑  Nepal Army

* Failure of Captain Knox's Mission
* *Bahadur Shah: the Regent of Nepal*, by Bhadra Ratna Bajracharya. South Asia Books, 1992. ISBN 8170416434.
மயிலாசனத்தில் அமர்ந்திருக்கும் ஷாஜகான்
மயிலாசனத்தில் அவுரங்கசீப்
**மயிலாசனம்** (*Peacock Throne*, பாரசீக மொழி: تخت طاووس‎, *Takht-e Tâvus*) என்பது பாரம்பரியம் மிக்க ஒரு அரியணை ஆகும் இதன் உண்மையான பெயர் "Mughal Throne Of India" (இந்திய முகலாய அரியணை). இது முகலாய பேரரசில் மிகவும் பெயர் பெற்ற ஒரு அரியாசனம் ஆகும். இதை பின்னாளில் நாதிர்ஷா அஃப்சாரி என்கிற பாரசீக பேரரசன் கவர்ந்து சென்றான். இந்த பேரரசர் இதை பாரசீகத்திற்கு கவர்ந்து சென்ற பின்பு இது பாரசீகத்தின் அரியணை என்றும் அழைக்கப்பட்டது.

வரலாறு
------

மொகலாயப் பேரரசர் ஷாஜகான் தன் பேரரசின் தலைநகரை ஆக்ராவிலிருந்து, அவர் உருவாக்கிய புதிய நகரமான ஷாஜகான்பாத்துக்கு (இன்றைய பழைய தில்லி) மாற்றினார். அவையில் தான் அமர உலகிலேயே சிறந்த அரியாசனம் ஒன்றை உருவாக்க வேண்டும் என்று எண்ணினார். அதன்படி
இந்த மயிலாசனத்தை உருவாக்க 1150 கிலோ தங்கம் ஒதுக்கப்பட்டது. மேலும் மரகதம், மாணிக்கம், நீலமணி, வைரம் உள்ளிட்ட விலை உயர்ந்த கற்கள் 230 கிலோ ஒதுக்கப்பட்டது. இதைச் செய்வதற்காக சையத் கிலானி என்ற பொற்கொல்லர் தலைமையில் குழு ஒன்று அமைக்கப்பட்டது. இந்தக் குழுவினர் ஏழு ஆண்டுகள் உழைத்து இந்த ஆசனத்தை உருவாக்கினர்.

இந்த மாலாசனத்திற்கு இந்த பெயர் இதன் தோற்றத்தினாலேயே வந்தது. இரண்டு மயில்கள் தொகை விரித்து நிற்பது போல இதன் தோற்றம் அமைந்திருந்தமையால் இதற்கு மயிலாசனம் என்ற பெயர் நிலைத்தது. மேலும் இதில் அனைத்து வகையான விலைமதிப்பற்ற வைரம், வைடூரியம், பவளம், நீலம் என அனைத்து வகையான ஆபரண கற்களாலும் அலங்கரிக்கப்பட்டு இருந்தது. இது 17ஆம் நூற்றாண்டில் முகலாய பேரரசன் ஷாஜஹானுக்காக வடிவமைக்கப்பட்டு அது அவரது தலைநகரான தில்லியில் குடிமக்களை சந்திக்கும் உப்பரிகையின் மீது நிறுவபட்டிருந்தது. இதில் பேரரசர் ஷாஜஹான் புகழ் பெற்ற கோஹினூர் வைரத்தை பதித்து வைத்திருந்தார். தில்லியில் 1665ஆம் ஆண்டு இதை பார்த்த பிரான்சு நாட்டு ஆபரண வணிகர் தவேர்நியர் மயிலாசனம் 6 அடிக்கு 4 அடி என்ற அளவில் சிலாகித்தலான இட வசதியுடன், நான்கு தங்க கால்களுடனும், இருபது முதல் இருபத்தைந்து அங்குலம் உயரத்துடனும் இருந்ததாகவும். ரோஜா வடிவிலான பன்னிரு தூண்களால் தாங்கப்பட்ட விதானத்தில் அமைக்கபடிருந்ததாகவும் விவரிக்கிறார். மேலும் இது அனைத்துவிதமான நவரத்தினங்கள் பதிக்கப்பட்டு ஜொலிக்கும் அழகுடன் 108 சிவப்பு கற்களாலும் 116 மரகதங்களாலும் அலங்கரிக்கப்பட்டு இருந்ததகவும் கூறியுள்ளார். இதன் பன்னிரு தூண்களும் விலை உயர்ந்த முத்துக்கள் பதிக்கப்பட்டு அழகு நிறைந்திருந்ததாகவும் குறிபிட்டுள்ளார். நாதிர்சாவின் படையெடுப்பின்போது கொள்ளையடித்துச் செல்லப்பட்ட இந்த மயிலாசமனானது, 1747 இல் நாதிர் ஷாவின் மரணத்துக்குப் பின் சிதைக்கப்பட்டது. அதில் உள்ள தங்கத்தையும், பிற விலை உயர்ந்த கற்களையும் பலரும் உடைத்து எடுத்துக்கொண்டனர்.

மேற்கோள்கள்
-----------

1. ↑  முகில் (14 நவம்பர் 2018). "மயிலாசனத்தின் கதை". *கட்டுரை*. இந்து தமிழ். 16 திசம்பர் 2018 அன்று பார்க்கப்பட்டது.
**இளம்போதியார்** சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் நற்றிணை பாடல் எண் 72 ஆக உள்ளது.

பெயர் விளக்கம்
--------------

போதனார் என்னும் பெயருடன் சங்ககாலப் புலவர் ஒருவர் உள்ளார். போதனார் என்பது ஆண்பாற்பெயர். போதியார் என்பது பெண்பாற்பெயர். போது என்னும் சொல் மலர்ந்துகொண்டிருக்கும் குறிக்கும். இந்தச் சொல்லைக்கொண்டு அமைந்த பெயர் இவை.

பாடல் தரும் செய்தி
------------------

நெய்தல் திணைப் பாடல் இது. அவன் வருகிறான். அவள் தன்னைத் தருகிறாள். அவன் நட்பு அவளுக்கு உயிர் போன்றது. நட்பு தொடர்கிறது. தாய்க்குத் தெரியவருமே, ஆயத்தார் அறிந்து பேசுவார்களே என்று எண்ணித் தோழி அஞ்சுகிறாள். அவன் வீட்டுக்கு வெளியே காத்திருக்கிறான். தோழி அவளுக்குச் சொல்கிறாள்.

அவர் பேணுவாரோ, பேணமாட்டாரோ என்று எண்ணாமல் நீ உன்னளை அவனுக்குத் தருகிறாய். இது நாணத்தக்க செயல் அன்று. அவன் உன்னை விட்டுப் பிரியமாட்டான். எனினும் நான் தாய்க்காக அஞ்சுகிறேன். நீங்கள் கானலில் விளையாடும்போது ஆயம் அறிந்து அலர் தூற்றுமே என்று அஞ்சுகிறேன், என்கிறாள். இது அவளிடம் சொல்லப்பட்டாலும். அவன் கேட்டு அவளை மணந்துகொள்ள வேண்டும் என்பது பொருள்.
**செருலியன் மீன்கொத்தி** (*Cerulean kingfisher*)(*அல்சிடோ கோயருலெசென்சு*) என்பது இந்தோனேசியாவின் சில பகுதிகளைப் பூர்வீகமாகக் கொண்ட அல்செடினினே என்ற துணைக் குடும்பத்தில் உள்ள ஒரு மீன் கொத்தி ஆகும். இதன் உடல் முழுவதும் உலோக நீல தோற்றத்துடன், சிறு நீல மீன்கொத்தி போலவே காணப்படும். ஆனால் இதில் ஆரஞ்சு நிறத்திற்குப் பதிலாக வெள்ளை நிறத்தில் உள்ளது. 

இந்த சிற்றினம் சில நேரங்களில் சிறிய நீல மீன்கொத்தி என்று அழைக்கப்படுகிறது. ஆனால் இந்தோனேசியா மற்றும் ஆசியாவின் சில பகுதிகளில் இந்த பெயர் *அல்சிடோ அத்திசை* குறிக்கிறது.

வகைப்பாட்டியல்
--------------

செருலியன் மீன்கொத்தி முதல் முறையான 1818-ல் பிரெஞ்சு பறவையியல் வல்லுநரான லூயிஸ் ஜீன் பியர் வைலோட்டால் விவரிக்கப்பட்டது. இவர் *அல்சிடோ கோருலெசென்சு* என்ற இருசொல் பெயரை உருவாக்கினார். *கோருலெசென்சு* என்ற சிற்றினப் பெயரானது "நீலம்" எனப் பொருள் படக்கூடிய இலத்தீன் *கருலெசென்சு* என்பதிலிருந்து தோன்றியது. ஒற்றைச் சிற்றினப் பேரினத்தின் கீழ் இது உள்ளது.

விளக்கம்
--------

செருலியன் மீன்கொத்தியின் நீளம் 13 செ.மீ. ஆகும். மேல் பகுதிகள் நீல நிற பட்டைகளுடன் கழுத்தின் ஒவ்வொரு பக்கங்களில் வெள்ளைத் திட்டுடன் காணப்படும். நீலநிற-மார்பகப் பட்டையுடன் கீழ்ப்பகுதி வெண்மையானது. அலகு கருப்பாகவும், கால்கள் அடர் பழுப்பு நிறமாகவும் காணப்படும். பெண் மந்தமான மற்றும் சற்று பச்சை நிற இறகுகளுடன் குறுகிய மார்பக பட்டைகளுடன் காணப்படும்.

பரவல் மற்றும் வாழ்விடம்
-----------------------

இந்தோனேசியாவில் உள்ள சுமாத்திரா, சாவகம், காங்கேயன் தீவுகள், பாலி, உலோம்போ மற்றும் சும்பாவா ஆகிய பகுதிகளைப் பூர்வீகமாகக் கொண்ட மீன்கொத்தி, ஓடைகள், கால்வாய்கள், வெள்ளம் சூழ்ந்த நெல் வயல்கள் மற்றும் அலை முகத்துவாரங்களுக்கு அருகில் தாழ்வான பகுதிகளில் வசிக்கின்றது.

மேற்கோள்கள்
-----------

1. ↑  BirdLife International (2016). "*Alcedo coerulescens*". *IUCN Red List of Threatened Species* **2016**: e.T22683117A92976544.. பார்த்த நாள்: 25 September 2021.
2. ↑  Salim Ali (ornithologist); Sidney Dillon Ripley (2001). "Bird Number 722-724". *Handbook of the Birds of India and Pakistan*. **4** (Second ). New Delhi: Oxford University Press. பக். 72–78.
3. ↑  Gill, F.; Donsker, D. eds. (2017). "Rollers, ground rollers & kingfishers". *World Bird List Version 7.2*. International Ornithologists' Union. 28 May 2017 அன்று பார்க்கப்பட்டது.
4. 1 2  Fry, C. H.; Fry, K.; Harris, A. (1992). *Kingfishers, Bee-eaters, and Rollers*. London: Christopher Helm. பக். 210–211. பன்னாட்டுத் தரப்புத்தக எண்:978-0-7136-8028-7.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q31646
* விக்கியினங்கள்: Alcedo coerulescens
* ADW: Alcedo\_coerulescens
* Avibase: 8999E4A936E642BE
* BirdLife: 22683117
* ஈபேர்டு: smbkin1
* Euring: 30110
* GBIF: 2475531
* iNaturalist: 2576
* IRMNG: 10212928
* ITIS: 554563
* IUCN: 22683117
* என்.சி.பி.ஐ: 390722
* Xeno-canto: Alcedo-coerulescens
* ZooBank: 61BDD799-6FD6-4554-AF5B-0A2F4D79AE7A

 |
**மயிலாடுதுறை ஆதி வைத்தீசுவரர் கோயில்** நாகப்பட்டினம் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் நாகப்பட்டினம் மாவட்டத்தில் மயிலாடுதுறையில் அமைந்துள்ளது.

இறைவன், இறைவி
-------------

இக்கோயிலின் மூலவராக ஆதி வைத்தீசுவரர் உள்ளார். இங்குள்ள இறைவி தையல்நாயகி ஆவார். இக்கோயிலின் தீர்த்தம் மண்ணியாறு ஆகும். தம் பெற்றோரான ஈசனும், இறைவியும் நீராடுவதற்காக முருகப்பெருமான் தன்னுடைய வேலைத் தூக்கி எறிந்து உருவாக்கியதே சுப்பிரமணியர் நதி எனப்பட்டது. தற்போது இதன் பெயர் மண்ணியாறு ஆகும். கோயிலின் தென் புறத்தில் வற்றாத நதியாக இன்னும் ஓடிக்கொண்டிருக்கும் பெருமையுடையது.

அமைப்பு
-------

கோயிலில் நுழைந்ததும் மண்டபம் காணப்படுகிறது. அடுத்து பலிபீடங்கள் உள்ளன. மண்டபத்தில் இடது புறம் தையல்நாயகி சன்னதி காணப்படுகிறது. மூலவர் சன்னதிக்கு முன்பாக அர்த்த மண்டபத்தின் நுழைவாயிலில் விநாயகர் சன்னதி உள்ளது. திருச்சுற்றில் வள்ளி தெய்வானையுடன் கூடிய சுப்பிரமணியர், மகாலட்சுமி, பைரவர், சூரியன் ஆகியோர் உள்ளனர். சண்டிகேஸ்வரர், சனீசுவரர் ஆகியோருக்கு தனித்தனியாக சன்னதிகள் உள்ளன.

திருவிழாக்கள்
-------------

மாதக்கார்த்திகை, திருவாதிரை, பிரதோஷம், சித்திரை மாதப் பிறப்பு, தீபாவளி, பொங்கல், கார்த்திகை போன்ற விழாக்கள் இக்கோயிலில் கொண்டாடப்படுகின்றன.

மேற்கோள்கள்
-----------

1. 1 2 3 4  அருள்மிகு சத்தியவாசகர் திருக்கோயில், தினமலர் கோயில்கள்
**இளமை ஊஞ்சல்** (*Ilamai Oonjal*) என்பது 2016 ஆம் ஆண்டு வெளியான இந்திய தமிழ் அதிரடி திரைப்படம் ஆகும். மங்கை அரிராஜன் எழுதி இயக்கிய இப்படத்தில் நமீதா முக்கிய கதாபாத்திரத்தில் நடித்தார். நடிகைகள் கிரண் ராத்தோட், மேக்னா நாயுடு, கீர்த்தி சாவ்லா, சிவானி குரோவர், ஆர்த்தி ஆகியோர் துணை வேடங்களில் நடித்தனர். கார்த்திக் பூபதி ராஜா இசையமைத்த இப்படத்தின் தயாரிப்பு 2012 ஆம் ஆண்டின் நடுப்பகுதியில் தொடங்கியது. இப்படத்தின் கன்னட பதிப்பான *சிக்காபட்டே இஷ்டபட்டே*வுடன் இணைந்து 2016 செப்டம்பர் 3 அன்று வெளியானது.

கதை
---

சென்னையைச் சேர்ந்த சில கல்லூரி மாணவர்கள் விடுமுறை பயணமாக ஒரு மலைவாழிடத்துக்குச் செல்கின்றனர். அங்கு மாணவிகள் ஒவ்வொன்றாக கொல்லப்படுகிறார்கள். அவர்கள் ஏன் கொல்லப்பட்டனர், யார் கொலையாளி என்பதுதான் மீதமுள்ள கதை.

நடிகர்கள்
---------

* நமிதா கபூர் (நடிகை) துர்காவாக
* கிரண் ராத்தோட் அவராகவே
* மேக்னா நாயுடு அவராகவே
* கீர்த்தி சாவ்லா அவராகவே
* சிவானி சிங் அவராகவே
* ஆர்த்தி அவராகவே
* விஜயகுமார் உள்துறை அமைச்சராக
* சுமித்ரா
* பாண்டியராஜன்
* பாண்டு
* அனு மோகன்
* டி. பி. கஜேந்திரன்
* போண்டா மணி
* சத்தியபிரகாஷ்
* அபிநயசிறீ

தயாரிப்பு
---------

இந்த படத்தின் தயாரிப்புப் பணியானது 2012 செப்டம்பரில் தொடங்கியது, மனோகரன் தயாரிக்கும் இப்படத்தை இயக்குவதாக மங்கை அரிராஜன் அறிவித்தார். இப்படத்தில் நமீதா ஒரு அதிரடி கதாபாத்திரத்தில் நடித்தார். கிரண் ராத்தோட், மேக்னா நாயுடு, கீர்த்தி சாவ்லா உள்ளிட்ட ஐந்து நடிகைகளும், நடிகர்களும் படத்தில் நடிக்க ஒப்பந்தமாயினர். பின்னர் படத்தின் படப்பிடிப்பானது 2012 செப்டம்பரில் நடைபெற்றது. முன்னதாக இந்த படத்திற்கு *மன்மத ராஜாக்கள்* என்று பெயரிடப்பட்டது.[]

2013 ஆம் ஆண்டின் நடுப்பகுதியில் நமீதா தான் சம்மந்தபட்ட காட்சிகளுக்கான படப்பிடிப்புகளை முடித்துகொடுத்தார். படத்தை வாங்க விநியோகஸ்தர்கள் முன் வராததால் பட வெளியீடு தாமதமானது. பின்னர் படக் குழு 2016 செப்டம்பரில் சில திரையரங்குகளில் படத்தை வெளியிட்டது.

குறிப்புகள்
-----------

1. ↑  "Ilamai Oonjal Movie Review: Glamour treat with thriller plot – MovieRaja: Collection of Movie Reviews, Videos and Gallery". *www.movieraja.in*. 2016-09-04 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2018-07-21 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
3. ↑
4. ↑  "காப்பகப்படுத்தப்பட்ட நகல்". 2013-10-29 அன்று மூலம் பரணிடப்பட்டது. 2021-02-20 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2017-02-14 அன்று மூலம் பரணிடப்பட்டது. 2021-02-20 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *இளமை ஊஞ்சல்*
**மயிலாடுதுறை கருவாட்டுச் சந்தை** என்பது தமிழ்நாட்டின், நாகப்பட்டினம் மாவட்டம், மயிலாடுதுறையில் உள்ள ஒரு கருவாட்டுச் சந்தையாகும். இது தமிழ்நாட்டில் தொடங்கப்பட்ட முதலாவது கருவாட்டுச் சந்தை ஆகும். இது துவக்கப்பட்டு நூற்றாண்டுக்கு மேலாகிறது.

இந்தக் கருவாட்டுச் சந்தை கடற்கரையிலிருந்து 20 கிலோ மீட்டர் தூரம் தள்ளி இருக்கிறது. இது அனைத்து மீனவர்களுக்கும் பொது வான ஒரு இடமாகவும் வெளியூர் வியாபாரிகள் எளிதில் வந்துபோகும் இடமாகவும் இருக்கிறது. இந்தச் சந்தை மயிலாடுதுறை தொடர்வண்டி நிலையத்துக்கு பக்கத்திலே உள்ள சித்தர்காடு என்னும் இடத்தில் வாரத்தில் ஒருநாள் ஞாயிற்றுக் கிழமை கூடுகிறது. அன்று சுமார் ஐயாயிரம் பேர் இந்தச் சந்தைக்கு வருகின்றனர்; சுமார் ஐந்து லட்ச ரூபாய்க்கு வணிகம் நடக்கிறது. சந்தை ஞாயிறு அன்றுதான் என்றாலும் சனிக்கிழமை பின்னிரவு இரண்டு மணிக்கே வியாபாரம் தொடங்கி விடும். இராமநாதபுரம், புதுக்கோட்டை, தஞ்சாவூர், திருவாரூர், கடலூர், நாகப்பட்டினம் ஆகிய மாவட்டங்களைச் சேர்ந்த கருவாட்டு வியாபாரிகள் இங்கு வியாபாரத்துக்கு வருகிறார்கள். கோவை, கரூர், திருச்சி, தஞ்சாவூர், சேலம், திருவண்ணாமலை உள்ளிட்ட பத்துக்கும் மேற்பட்ட மாவட்டங்களைச் சேர்ந்தவர்கள் கருவாட்டுக் கொள்முதலுக்காக இங்கு குவிகிறார்கள். இரவு இரண்டு மணிக்குத் தொடங்கி அதிகாலை ஆறு மணிக்குள் மொத்த வியாபாரத்தை முடித்துக் கொண்டு பெரிய வியாபாரிகள் புறப்பட்டுவிடுகின்றனர். அதன்பிறகு சிறு வியாபாரிகள் காலை ஐந்து மணிக்கு கடை விரித்து பத்து மணிவரையும், இதற்குப் பிறகு சில்லறை வியாபாரம் மாலை வரை நடக்கிறது.

மேற்கோள்கள்
-----------

1. ↑  கரு. முத்து (14 சூலை 2017). "மவுசு குறையாத மயிலாடுதுறை கருவாட்டுச் சந்தை". *கட்டுரை*. தி இந்து. 14 சூலை 2017 அன்று பார்க்கப்பட்டது.
**மேற்கு போனா தளம்** *(West Bona Site)* அமெரிக்காவுக்குச் சொந்தமான குவாம் தீவின் தென்மேற்கு கடற்கரையில் அமைந்துள்ள சாண்டா ரீட்டா கிராமத்திற்கு அருகிலுள்ள ஒரு தொல்பொருள் இடமாகும். மேற்கு போன்யா தளம் என்றும் இப்பெயர் உச்சரிக்கப்படுகிறது. குறைந்தது ஏழு நிற்கும் பெரிய கற்தூண்கள் கொண்ட ஒரு வரலாற்றுக்கு முந்தைய கிராம தொல்லியல் தளம் இங்கு உள்ளடங்கியுள்ளது. இவற்றில் பெரும்பாலானவை நல்ல நிலையில் இல்லை என்றாலும் மிகப்பெரிய பன்னிரண்டு கற்களுடன் உள்ள ஒரு தளம் நல்ல நிலையில் உள்ளது. 

கதிரியக்கக் கார்பன் காலக்கணிப்பு இந்த தளத்தின் ஆரம்ப ஆக்கிரமிப்பை 1285 மற்றும் 1435 ஆண்டுகளுக்கு இடையில் வைக்கிறது. எனவே இதன் பழமை 1500 ஆண்டுகளை எட்டும் என கருதப்படுகிறது. இத்தளத்தை அணுக இராணுவ அனுமதி தேவைப்படும். இங்கு செல்லும் பாதை ஒரு சுற்றுச்சூழல் பாதுகாப்பு பாதை வழியாக செல்கிறது. 

1974 ஆம் ஆண்டில் இந்த தளம் வரலாற்று இடங்களின் தேசிய பதிவேட்டில் பட்டியலிடப்பட்டது.

மேற்கோள்கள்
-----------

1. 1 2  "National Register Information System". *National Register of Historic Places*. National Park Service. 2010-07-09.
2. ↑  "Draft Joint Region Marianas Access Plan" (PDF). Naval Facilities Engineering Command Marianas. 2015-06-24 அன்று மூலம் (PDF) பரணிடப்பட்டது. 2015-07-04 அன்று பார்க்கப்பட்டது.
வினாவிடைப் புராணம் என்னும் தமிழ்நூல் 16ஆம் நூற்றாண்டின் முற்பகுதியில் புராணத் திருமலைநாதர் என்பவரால் இயற்றப்பட்டது. இவரது சிவ மகா புராணம் தொகுப்பில் மூன்றாவதாக வரும் புராணம்.

இதில் 44 பாடல்கள் உள்ளன. அகத்தியர் கேட்கும் வினாக்களுக்கு முருகப்பெருமான் விடை சொல்வதாக நூல் தொடர்கிறது. 

சில வினாக்களும் விடைகளும்

* சிவன் கயிலை இருக்கையில் சுடலையில் நடனம் ஆடியது ஏன்?
	+ எல்லோருடைய உடலும் வெந்தழியும் இடத்தை இருப்பிடமாகக் கொண்டதால்.
* கொன்றை முதலான மாலைகள் இருக்கையில் மண்டை ஓட்டு மாலை அணிந்தது ஏன்?
	+ தேவர்கள் தொகுதி அழிந்தபின் மிஞ்சுவது மண்டையோடு மட்டுமே

இப்படி விபூதி அணிந்தது, எருது ஏறியது முதலான வினாக்களுக்கு விடைகள் இந்த நூலில் கூறப்படுகின்றன. 

பாடல் எடுத்துக்காட்டு
வினா

சாந்து காரகில் சந்தனம் குங்குமம்
தோய்ந்த நாள் அங்கத்து ஊரி இமசலம்
வாய்ந்த வாச வகை விட்டு மார்பில் நூல்
ஆய்ந்த நாயகன் பூதி அணிந்தது ஏன்?
விடை

வெய்ய வினை நீறு ஆக்கும் முறைமையால் நீறு என்றும், விளங்கு பூதி
துய்ய நெறி தருகையால் பூதி என்றும், மல இருளைத் துரத்தி யார்க்கும்
உய்யும் வகை விளக்கலால் ‘துளக்கம்’ என்றும், எழு பவத்தை ஒழித்தல் தன்னால்
மெய்யின் அருள் ஆக்கை என்றும், அப் பொடிக்குப் பெயராகப் புகலல் ஆகும்

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, முதல் பாகம், பதிப்பு 2005

அடிக்குறிப்பு
-------------

1. ↑  பாடல் 25 – இது கட்டளைக் கலித்துறை யாப்பில் அமைந்துள்ள பாடல். பொருள் விளங்குவதற்காகப் பிரித்து எழுதிக் காட்டப்பட்டுள்ளது.
**வினய் ராஜ்குமார்** ( **Vinay Rajkumar )** (பிறப்பு மே 7 ) இவர் கன்னட சினிமாவில் பணிபுரியும் இந்திய நடிகராவார். நடிகர் ராஜ்குமாரின் பேரனும், திரைப்பட தயாரிப்பாளரும், முன்னாள் நடிகருமான ராகவேந்திராவின் மகனுமான இவர், 2014 ஆம் ஆண்டில் சித்தார்த்தா என்றத் திரைப்படத்தின் மூலம் முன்னணி நடிகராக அறிமுகமானார்.

ஆரம்ப கால வாழ்க்கை
------------------

வினய் ராஜ்குமார் நடிகரும் திரைப்பட தயாரிப்பாளருமான ராகவேந்திரா மற்றும் மங்களா ஆகியோருக்கு பிறந்தார். இவர் நடிகர் ராஜ்குமாரின் பேரனாவார். இவருக்கு குரு என்ற தம்பி உள்ளார். நடிகர்கள் சிவ ராஜ்குமார் மற்றும் புனீத் ராஜ்குமார் ஆகிய இருவரும் இவரது மாமாக்கள். வினய் பெங்களூரு செயின்ட் ஜோசப் வணிகக் கல்லூரியில் வணிகத்தில் இளங்கலைப் பட்டம் பெற்றார்.

வினயின் தாத்தா ராஜ்குமார் இவரை முதன்முதலில் ஐந்தாவது வயதில் *ஆகாஸ்மிகா* (1993) என்ற கன்னட திரைப்படத்தில் அறிமுகப்படுத்தினார். வினய் இதைத் தொடர்ந்து ஒடஹுதிதாவாரு (1994), தனது தந்தையின் படமான அனுரகடா அலேகலு (1993) மற்றும் நவிபரு நமகிபாரு (1993), மற்றும் மாமா சிவாவின் ஓம் (1995) மற்றும் ஹ்ருதயா ஹ்ருதயா (1999) ஆகிய படங்களில் தோன்றினார் .

வினய் ஒரு நடிகராக "நாடகங்களில் பயிற்சி பெறுமுன்" "ஓரிரு நபர்களுடன் நடிப்பு பட்டறைகளில்" பயிற்சி பெற்றார். பின்னர் தனது மாமாக்களின் படங்களின் பயிற்சியாளர்களிடமிருந்து நடனம் மற்றும் தற்காப்பு கலைகளில் பயிற்சி பெற்றார். 2012ஆம் ஆண்டில் தி டைம்ஸ் ஆஃப் இந்தியாவுக்கு அளித்த ஒரு பேட்டியில், [மாமா புனீத்தின் படம்] *யாரே கூகதலி* படப்பிடிப்பில் தான் ஈடுபட்டுள்ளேன் என்று கூறினார். புனீத்தின் முந்தைய படமான *அண்ணா பாண்ட்* (2012) படப்பிடிப்பில் ஏற்கனவே பணியாற்றியுள்ளார்.

விருதுகள்
---------

தென்னிந்திய சர்வதேச திரைப்பட விருதுகள்

குறிப்புகள்
-----------

1. ↑  "Vinay Rajkumar kickstarted to become a star". தி டெக்கன் குரோனிக்கள். 4 May 2014. 2 January 2016 அன்று பார்க்கப்பட்டது.
2. ↑  "Rajkumar's grandson Vinay's first interview". தி டைம்ஸ் ஆஃப் இந்தியா. 2 May 2014. 2 January 2016 அன்று பார்க்கப்பட்டது.
3. ↑  "Vinay Rajkumar: On the run". *The Hindu*. 5 April 2016. 2 March 2017 அன்று பார்க்கப்பட்டது.
4. ↑  "Rajkumar's grandson to make his debut with 'Siddartha'". *The Hindu*. 2 May 2014. 2 March 2017 அன்று பார்க்கப்பட்டது.
5. ↑  Desai, Dhwani (23 December 2014). "Puneeth is like a good buddy: Vinay Rajkumar". The Times of India. 2 March 2017 அன்று பார்க்கப்பட்டது.
6. ↑  "No pressure from my family: Vinay Rajkumar". *The Times of India*. 2 March 2017 அன்று மூலம் பரணிடப்பட்டது. 2 March 2017 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் வினய் இராஜ்குமார்
**நாகேந்திர நாத் ஜா** (*Nagendra Nath Jha*)(5 ஜனவரி 1935 - 15 ஜூன் 2020) என்பவர் இந்தியத் தூதர் ஆவார்.மற்றும் பாண்டிச்சேரி ஒன்றிய முன்னாள் துணைநிலை ஆளுநர் ஆவார்.

ஜா சனவரி 5, 1935-ல் பிறந்தார். தில்லி பல்கலைக்கழகம் மற்றும் கேம்பிரிச்சுப் பல்கலைக்கழகத்தில் பட்டம் பெற்ற பிறகு, 1957-ல் வெளியுறவுத் துறையில் பணியில் சேர்ந்தார். அயர்லாந்து (1977-1979), துருக்கி (1979-1981), குவைத் (1984-1989), யூகோசுலாவியா (1989-1990) மற்றும் இலங்கையில் (1990-1993) இந்திய தூதராக பணியாற்றினார். இவர் பணி ஓய்வு பெற்றதைத் தொடர்ந்து அந்தமான் நிக்கோபார் தீவுகளின் துணை நிலை ஆளுநராகவும் (2001-2004) பாண்டிச்சேரியின் துணைநிலை ஆளுநராகவும் (2004) பதவியை வகித்தார்.

மேற்கோள்கள்
-----------

1. ↑  Giles, Denis (2020-06-15). "Former Lt. Governor, A&N Islands Shri NN Jha Passes Away, LG Condoles Death". *andamanchronicle.net*. 2020-07-11 அன்று பார்க்கப்பட்டது.
2. ↑   *Europa Regional Surveys of the World: South Asia*. Europa Publications. 2007. பக். 551. பன்னாட்டுத் தரப்புத்தக எண்:978-1-85743-393-7. .

வெளி இணைப்புகள்
---------------

* 
*
**எம். கௌதம் குமார்** ஒரு இந்திய அரசியல்வாதி ஆவார், இவர் பெங்களூருவின் 53 வது மேயராக இருந்தார் பாரதிய ஜனதா கட்சியைச் சேர்ந்த இவர் சாந்திநகர் சட்டமன்றத் தொகுதியின் ஜோகுபல்யா வார்டில் தேர்ந்தெடுக்கப்பட்டார். அவர் அக்டோபர் 1, 2019 அன்று மேயராக தேர்ந்தெடுக்கப்பட்டார். அத்தேர்தலில் இவர் 129 வாக்குகளையும் ​​காங்கிரஸைச் சேர்ந்த ஆர் சத்யநாராயணா 110 வாக்குகளையும் பெற்றனர்.இவர் தற்போது பாரதிய ஜனதா கட்சியின் பெங்களூரு மத்திய பிரிவின் பொருளாளராகவும் உள்ளார்.

முன்னதாக பாஜகவின் நகர பிரிவின் கீழ் பல்வேறு பதவிகளை வகித்தவர். பாஜகவின் சாந்திநகர் பிரிவின் செயலாளராக 4 ஆண்டுகள் பணியாற்றிய அவர், 6 ஆண்டுகளாக மாநில யுவ மோர்ச்சாவிலும் பணியாற்றியுள்ளார். பாஜக பெங்களூரின் நகர செயலாளராகவும் பணியாற்றியுள்ளார். 2013–14ல், பிபிஎம்பி கணக்குக் குழுத் தலைவராகவும் பணியாற்றினார்

தனிப்பட்ட வாழ்க்கை
------------------

எம் கௌதம் குமார் சமண சமூகத்தைச் சேர்ந்தவர் .பல்லாரி மாவட்டத்தில் சிறுகுப்பாவைச் சேர்ந்தவர். அவர் பெங்களூரில் வளர்ந்தவர்.அங்கேயே தனது கல்வியையும் தொடர்ந்தார்,  அவர் ஒரு வணிகவியல் பட்டதாரி ஆவார்.

மேற்கோள்கள்
-----------

1. ↑  "BJP's Goutham Kumar elected Bengaluru's 53rd mayor; Raju is deputy CM". *The Times of India*.
2. ↑  Ramani, Chitra V. (1 October 2019). "BJP's Gowtham Kumar becomes Bengaluru Mayor" – www.thehindu.com வழியாக.
3. ↑  "Bangalore News Oct 1 highlights: M Goutham Kumar is new Bengaluru Mayor, Rammohan Raju his Deputy; triumphant BJP leaders celebrate win". *The Indian Express* (ஆங்கிலம்). 2019-10-02. 2019-10-02 அன்று பார்க்கப்பட்டது.
4. ↑  "Bengaluru gets new mayor, BJP's Goutham Kumar gets elected". *www.thenewsminute.com*. 2019-10-02 அன்று பார்க்கப்பட்டது.
**ஆப்கானிய வடக்குக் கூட்டணி** (*Afghan Northern Alliance*), முறையாக **ஆப்கானித்தானின் மீட்புக்கான ஐக்கிய இசுலாமிய முன்னணி** (*United Islamic Front for the Salvation of Afghanistan*), 1996ஆம் ஆண்டின் பிற்பகுதியில் காபூலை ஆப்கானித்தான் இசுலாமிய அமீரகம் (தாலிபான்) கைப்பற்றிய பின்னர் உருவான இராணுவக் கூட்டணி ஆகும். இந்த ஐக்கிய முன்னணியை ஆப்கானித்தானிய இசுலாமிய அரசின் முதன்மை அரசியல்தலைவர்கள், குறிப்பாக எஞ்சிய நாட்டின் அரசுத்தலைவர் புர்ஹானுத்தீன் ரப்பானி, அவரது முன்னாள் படைத்துறை அமைச்சர் அகமது ஷா மசூது உருவாக்கினர். துவக்கத்தில் இதில் பெரும்பாலும் தஜிக் மக்களே இணைந்திருந்தனர்; ஆனால் 2000ஆம் ஆண்டுவாக்கில் பிற இனக் குழுக்களும் வடக்கு கூட்டணியில் இணைந்தனர். இவர்களில் அப்துல் ரசீது தோஸ்தும், மொகமது மொகாகிக், அப்துல் காதிர், ஆசிப் மொசெனி முதலியோர் குறிப்பிடத்தக்கவராவர். 

வடக்குக் கூட்டணி தாலிபான்களுடன் தற்காப்புப் போர் நடத்தினர். இக்கூட்டணிக்கு ஈரான், உருசியா, துருக்கி, இந்தியா, தஜிகிஸ்தான் மற்றும் பிறர் ஆதரவளித்தனர். தாலிபானுக்கு அல் காயிதா ஆதரவளித்தது. வடக்குக் கூட்டணியில் முதலில் தஜிக்கியர்களே பெரும்பான்மையினராக இருந்தனர்; பின்னர் உசுபெக்குகள், கசாராக்கள் இணைந்தனர். தாலிபான் அரசில் பஷ்தூன்கள் பெரும்பான்மையினராக இருந்தனர். ஐக்கிய அமெரிக்காவின் கைப்பற்றுகையை அடுத்து 2001இல் கர்சாய் தலைமையில் அரசு அமைந்த பின்னர் வடக்குக் கூட்டணி உடைந்து பல்வேறு அரசியல் கட்சிகள் உருவாயின.

மேற்சான்றுகள்
-------------

1. ↑  India-Pakistan Rivalry in Afghanistan - JIA SIPA
2. ↑  "Afghanistan's Northern Alliance". BBC News. 19 September 2001.. பார்த்த நாள்: 11 December 2012. "Until recently, the alliance's main backers were Iran, Russia and Tajikistan."
3. ↑  "Who are the Northern Alliance?". BBC News. 13 November 2001.. பார்த்த நாள்: 11 December 2012. "The alliance is primarily comprised of three non-Pashtun ethnic groups - Tajiks, Uzbeks and the Hazaras - and in the past relied on a core of some 15,000 troops to defend its territories against the predominantly Pashtun Taleban."
**மயிலாடுதுறை சோழீசுவரர் கோயில்** மயிலாடுதுறை மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் மயிலாடுதுறையில் அமைந்துள்ளது. இக்கோயில் ஒரு வைப்புத்தலமாகும்.

இறைவன், இறைவி
-------------

இக்கோயிலின் மூலவராக சோழீசுவரர் உள்ளார். பக்தர்களின் வேண்டுகோளை நிறைவேற்றி வைப்பதால் இவர் சொன்னவாறு அறிவார் என்றும் அழைக்கப்படுகிறார். இங்குள்ள இறைவி பரிமள சுகந்தநாயகி என்றும் சௌந்தரநாயகி என்றும் அழைக்கப்படுகிறார்.

அமைப்பு
-------

விநாயகர், முருகன், சூரியன், சந்திரன், பிரம்மா, தட்சிணாமூர்த்தி, நால்வர், அக்னி, பாதாளசனீசுவரர், துர்க்கை, கஜலட்சுமி, நாகர், நந்தி, சண்டிகேசுவரர் ஆகியோர் உள்ளனர். மகரிஷிகளும் தேவர்களும் சிவனை வழிபட வரும்போது சுயம்புவான சனீசுவரர் அமிர்த கலசத்துடன் அவர்களை வரவேற்றதால் அமிர்தகலச சனீசுவரர் என்றும், பாதாளத்திலிருந்து தோன்றியதால் பாதாள சனீசுவரர் என்றும் அழைக்கப்படுகிறார். சனி தோஷத்தால் பாதிக்கப்பட்ட நளன் பல தலங்களுக்குச் சென்றபின்னர் இங்கு வந்தபோது மூலவர் சிவனை வணங்கியபின் சனீசுவரரை வணங்கியதாகவும் அப்போது அவர் திருநள்ளாறு சென்றால் சனி தோஷம் விலகும் என்றும் கூறியதன் அடிப்படையில் அங்கு சென்று தன் சாபம் நீங்கப் பெற்றதாகக் கூறுவர்.

திருவிழாக்கள்
-------------

வைகாசி பௌர்ணமி, மாசி மகம், கார்த்திகை, பிரதோஷம், சிவராத்திரி போன்ற விழாக்கள் இக்கோயிலில் கொண்டாடப்படுகின்றன.

குறிப்புகள்
-----------

1. ↑   பு.மா.ஜெயசெந்தில்நாதன் நூலில் (தேவார வைப்புத்தலங்கள், வர்த்தமானன் பதிப்பகம், சென்னை, 2009) இக்கோயில் காணப்படவில்லை. ஆதலால் தேவார வைப்புத் தலங்கள் பட்டியலில் இடம்பெறவில்லை.

மேற்கோள்கள்
-----------

1. 1 2 3 4  அருள்மிகு சத்தியவாசகர் திருக்கோயில், தினமலர் கோயில்கள்
**அமிர்தவல்லித் தாயார் உடனுறை சௌமிய தாமோதரப் பெருமாள் கோயில்** என்பது தமிழ்நாட்டில் சென்னை, வில்லிவாக்கத்தில் அமைந்துள்ள ஒரு கிருட்டிணன் கோயிலாகும்.

பெயர்காரணம்
-----------

யசோதை தன் மகன் கிருஷ்ணனை வெளியில் செல்லாதபடி இடுப்பில் கயிறால் கட்டி அதை உரலில் கட்டிவைத்தாள். ஆனாலும் கிருஷ்ணன் உரலையும் சேர்த்து இழுத்துச் சென்று இரண்டு அசுரர்களுக்கும் விமோசனம் கொடுத்தான். இ்வாறு கயிற்றால் கட்டும்போது கயிறு அழுத்தியதால் கிருஷ்ணனின் வயிற்றில் தழும்பு ஏற்பட்டது. எனவே, கிருஷ்ணன் தாமோதரன் என அழைக்கப்படுகிறான். ‘தாமம்’ என்றால் கயிறு, ‘உதரம்’ என்றால் வயிறு என்று பொருள். அழகாக, புன்னகை ததும்பக் காட்சி தருவதால் ‘சௌமிய’ தாமோதரப் பெருமாள் என அழைக்கப்படுகிறார்.

தொன்மவியல்
----------

வில்வலன், வாதாபி என்னும் இரு அரக்கர்கள் சிவ பக்தர்களைப்போல வேடம் பூண்டு, முனிவர்களை உணவு உண்ண அழைத்துவருவர். வில்வலன் மாய சக்தியால் தன் தம்பியையே உணவாக சமைத்து முனிவர்களுக்கு விருந்தளிப்பான். அவர்கள் சாப்பிட்டு முடித்ததும் வாதாபியை வெளியே வாரச்சொல்லி அழைப்பான். அப்போது, உணவருந்திய முனிவர்களின் வயிற்றைக் கிழித்துக் கொண்டு தம்பி வெளியே குதிப்பான். இதனால் முனிர்கள் இறந்துவிடுவார்கள்.

அகத்தியர் வந்தபோது வில்வலனும் வாதாபியும் வழக்கம்போல் அவரையும் விருந்துக்கு அழைத்தனர். தம்முடைய ஞானக்கண்ணால் அசுரர்களின் சூழ்ச்சியை அறிந்த அகத்தியர், விருந்துண்டதும் தம் வயிற்றைத் தடவி உணவைச் செரிக்கச் செய்துவிட்டார். பின்னர் வில்வலனும் அழிக்கப்பட்டான். இதனால் பிரம்மஹத்தி தோஷத்தைப் பெற்று அதைத் தீர்க்க படிகலிங்கத்தை வழிபட்டு பரிகாரம் அடைந்த தலம் என்று இத்தலம் குறித்து கூறப்படுகிறது. இக்கோயிலில் அருகில் அகத்தீஸ்வரர் ஆலயம் அமைந்துள்ளது.

வழிபாடு
-------

ஆண்டு தோறும் தமிழ் மாதப் பிறப்பு, அமாவாசை, பெளர்ணமி, திருவோண நட்சத்திரம், ஏகாதசி, திதி ஆகிய நாட்களில் பெருமாளும் தாயாரும் தோட்டத்தில் உலாவந்து, மாலை ஏழு மணிக்கு ஊஞ்சல் சேவையில் பக்தர்களுக்கு அருள்பாலிக்கின்றனர்.

மேற்கோள்கள்
-----------

1. ↑  கீழப்பாவூர் கி. ஸ்ரீமுருகன் (15 நவம்பர் 2018). "வாத்சல்யம் வழங்கும் தாமோதரப் பெருமாள்". *கட்டுரை*. இந்து தமிழ். 14 திசம்பர் 2018 அன்று பார்க்கப்பட்டது.
**இரண்டாம் வாக்பதிராஜா** (*Vakpatiraja* II)(ஆட்சி 1026-1040 பொ.ச.) ஷகாம்பரி சாஹமானா வம்சத்தைச் சேர்ந்த ஒரு இந்திய மன்னராவார். இவர் வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார்.

வாக்பதி தனது தந்தை மூன்றாம் கோவிந்தராசனுக்குப் பிறகு சகமான மன்னரானார்.  *பிரபந்த-கோசம்* இவரை "வல்லபன்" என்று அழைக்கிறது. 

*பிருத்விராஜ விஜயத்தின்* கூற்றுப்படி, வாக்பதி அகாதாவின் ஆட்சியாளரான அம்பாபிரசாதாவை தோற்கடித்து கொன்றார் (நவீன அகர் என அடையாளம் காணப்பட்டது). வரலாற்றாசிரியர் ஆர்.பி. சிங், அம்பாபிரசாதாவை குகில ஆட்சியாளர் அமரபிரசாதாவுடன் அடையாளப்படுத்துகிறார். 

*சுர்ஜனா-சரிதம்*, *ஹம்மிர-காவியம்* மற்றும் *பிரபந்த-கோசம்* போன்ற பிற்கால நூல்கள் வாக்பதி, மால்வாவின் பரமார மன்னன் போஜனை தோற்கடித்ததாகக் கூறுகின்றன. இந்த ஆதாரங்கள் மோதல் எனக் கூறப்படும் சில கற்பனையான விவரங்களையும் வழங்குகின்றன. இருப்பினும், இந்த கூற்று நம்பகமானதாக இல்லை. 

வாக்பதிக்குப் பிறகு இவரது மகன் வீர்யராமன், போஜனால் கொல்லப்பட்டான். அதைத் தொடர்ந்து, சாமுண்டராசன் சகமான சிம்மாசனத்தில் ஏறினார். வரலாற்றாசிரியர் ஆர்.பி.சிங்கின் கூற்றுப்படி, வீரராமனும் சாமுண்டராசனும் வாக்பதியின் மகன்கள் ஆவர்.  இருப்பினும், வரலாற்றாசிரியர் தசரத சர்மா, மூவரையும் மூன்றாம் கோவிந்தராசனின் மகன்களாகக் கருதுகிறார்.

சான்றுகள்
---------

1. ↑  R. B. Singh 1964, ப. 123.
2. 1 2  Dasharatha Sharma 1959, ப. 34.
3. ↑  R. B. Singh 1964.
4. ↑  Dasharatha Sharma 1959.
5. ↑  R. B. Singh 1964, ப. 124.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**மயிலம்மா (Mayilamma)** என்பவர் இந்திய சமூக செயற்பாட்டாளர் இவர் கேரளத்தின், பாலக்காட்டின் அருகேயுள்ள பிலாச்சிமாடா என்ற ஊரில் செயல்பட்டுவந்த கொக்கக் கோலா நிறுவனத்திற்கு எதிராக போராட்டம் நடத்தியதற்காகப் புகழ்பெற்றார். இவருக்கு *அவுட்லுக்* இதழ் *ஸ்பீக் அவுட்* விருதை அளித்தது. மேலும் இந்திய அரசின் *ஸ்ரீ சக்கதி* விருதையும் பெற்றார்.

கேரளத்தின் பாலக்காடு மாவட்டத்தில் உள்ள பிலச்சிமடாவில் உள்ள கொக்கக் கோலா தொழிற்சாலையினால் ஏற்பட்ட நீர் மாசுபாட்டால் மயிலம்மா நேரடியாக பாதிக்கப்பட்டார், இவரது கிணற்று நீர் இந்தத் தொழிற்சாலையினால் கடுமையாக பாதித்தது இதே போல இதைச் சுற்றியுள்ள பகுதிகளிலும் நிலத்தடி நீர் பாதிப்படைந்தது.

மயிலம்மா அப்பகுதியில் கொக்கக் கோலா ஆலைக்கு எதிரான பரப்புரையில் முதன்மை பாத்திரம் வகித்தார். அவர் தலைமையில் நடந்த போராட்டங்களின் விளைவாகa தண்ணீர் பற்றாகுறை மற்றும் மாசுபாடு ஆகியவற்றின் காரணமாக கோகோ கோலா பாட்டில் ஆலை 2004 மார்சில் மூடப்பட்டது.

மயிலம்மா ஒரு எரவாளர் பழங்குடி இனப் பெண்மணியாவார். இவர் இந்த நிறுவனத்தை எதிர்க்க *கோகோ கோலா விருத சமர் சமிதி* என்ற அமைப்பை உருவாக்கினார். குளிர்பான நிறுவனத்திற்கு முன்பு தனிநபர் சத்தியாகிரகத்தை தொடங்கினார். காவல் துறையினர் தடுத்தும் தினமும் இவரது போராட்டம் தொடர்ந்தது. போகப்போக இவருக்கு ஆதரவு பெருகி போராட்டம் வலுவடைந்து, 22 ஏப்ரல் 2002 முதல், போராட்டக் குழுவால் தொடர்ச்சியான ஊர்வலம் போன்றவை கோகோ கோலா தொழிற்சாலை வாயில்கள் வெளியே ஆலையை நிரந்தரமாக மூடக் கோரி கோரிக்கை வலுத்தது.

மயிலம்மா விஜயநகர காலனியில் உள்ள அவரது பெரிய குடும்பமான மூன்று மகன்கள், மற்றும் ஒரு மகளுடன் வாழ்ந்து வந்தார்.

மயிலம்மா 2007 சனவரி 6 அன்று இறந்தார்.

மேற்கோள்கள்
-----------

1. ↑  Sudeep's diary: Mayilamma
2. ↑  Mayilamma - The best known face of the local people's struggle for water preservation in Kerala's northern district of Palakkad.
3. ↑
4. ↑  "The Hindu : Kerala News : Mayilamma, symbol of anti-cola stir, is no more". 2012-10-26 அன்று மூலம் பரணிடப்பட்டது. 2016-09-30 அன்று பார்க்கப்பட்டது.
**இரண்டாம் விஜய ரகுநாதராய தொண்டைமான்** (**Vijaya Raghunatha Raya Tondaiman**) (c 1797 - 4 சூன் 1825) என்பவர் புதுக்கோட்டை சமஸ்தானத்தை 1807 பெப்ரவரி முதல் 1825 சூன் வரை ஆண்ட மன்னர் ஆவார்.

முன்வாழ்கை
----------

புதுக்கோட்டை அரசர் விஜயரகுநாத தொண்டைமானுக்கும் அவரது இரண்டாவது மனைவியான ஆயி அம்மாள் ஆயி சாகிப் ஆகியோருக்கு மகனாக 1797இல் இரண்டாம் விஜய ரகுநாதராய தொண்டைமான் புதுக்கோட்டையில் பிறந்தார். இவர் தனி ஆசிரியரிடம் கல்வி பயின்றார். விஜயரகுநாத தொண்டைமானின் மகனிகளில் உயிரோடு இருந்த இரு மகன்களில் இவர் முத்தவர் ஆவார்.

ஆட்சி
-----

புதுக்கோட்டை அரசர் விஜய ரகுநாத தொண்டமானின் மரணத்திற்குப் பிறகு இவர் 1807 பிப்ரவரி முதல் நாள் அரியணை ஏறினார். இவர் அரியணை ஏறும்போது பத்துவயது சிறுவனாக இருந்தார். இவர் தக்கவயது அடையும்வரை, ஆட்சி நிர்வாகமானது ஒரு அவையினால் நடத்தப்பட்டது. அந்த அவையானது தஞ்சாவூரின் ரெசிடெண்டாக இருந்த மேஜர் வில்லியம் பிளாக்பர்ன் என்பவரின் கண்காணிப்பில் இருந்தது.

வில்லியம் பிளாக்பர்னால் நகரம் முழுவதும் அகன்ற சாலைகள், ஓடுபாவப்பட்ட வீடுகள், பொதுக் கட்டிடங்கள் ஆகியவற்றைக் கட்டினார். 1825 இல் அரசருக்கு ஒரு புதிய அரண்மனை கட்டப்பட்டது. பிளாக்பர்ன் மராத்தியத்தியை நிர்வாக மொழியாக அறிமுகப்படுத்தினார். அது புதுக்கோட்டை அரசின் அதிகாரப்பூர்வ மொழியாக எழுபத்தைந்து ஆண்டுகளாக இருந்தது.

மறைவு
-----

விஜய ரகுநாதராய தொண்டைமான் 1825 சூன் 4 அன்று ஒரு மரும நோயினால் இறந்தார். இவருக்குப்பின் இவரது தம்பி இரண்டாம் இரகுநாத தொண்டைமான் அரியணை ஏறினார்.

குடும்பம்
---------

விஜய ரகுநாதராய தொண்டைமான் 1812 ஆம் ஆண்டு ஸ்ரீ சிங்கப்புலி ஆயியாரை மணந்தார். மேலும் இவர் திருமலை பன்றிகொண்டானின் மகளை இரண்டாவதாக மணந்தார். விஜய ரகுநாதராய தொண்டைமானுக்கு விஜய இரகுநாதராய தொண்டைமான் (இறப்பு 1823 திசம்பர் 23) என்ற ஒரு மகனும், இராஜகுமாரி இராஜம்மணி பாய் சாகிப் என்ற மகளும் இருந்தனர்.

குறிப்புகள்
-----------

1. ↑  "Pudukkottai 2". *Tondaiman Dynasty*. Christopher Buyers.
2. ↑  Shashi, S. S. (2003). *Encyclopaedia Indica: India, Pakistan, Bangladesh*. **100**. Anmol Publications. பன்னாட்டுத் தரப்புத்தக எண்:978-81-7041-859-7.
3. ↑  Butterworth, A. (1923). *The southlands of Siva: some reminiscences of life in southern India*. London: John Lane. பக். 156. .
**பண்டித விஜயபாகு** (கி.பி. 1186 - 1187 ஆட்சிக் காலம்) எனப்பெயர் பெற்ற **இரண்டாம் விஜயபாகு** பொலநறுவையைத் தலைநகராகக் கொண்டு இலங்கையை ஆட்சி செய்தவன். பராக்கிரமபாகு மன்னனின் இறப்பைத் தொடர்ந்து, அவனது சகோதரியின் மைந்தனும் அறிவு மிக்க புலவனுமான இரண்டாம் விசயபாகு ஆட்சியிலமர்ந்தான்.

கலிங்க மாகனின் படையெடுப்பின் பின்னர் புத்தரின் தந்த தாதுக்கள் மத்திய மலை நாட்டின் கொத்மலையில் பாதுகாப்பாக வைக்கப்பட்டிருந்தன. இவன் அவற்றை பெலிகலை மலையுச்சியில் ஒரு கட்டிடத்திற் பாதுகாப்பாக வைத்தான். இவன் தனது தாய் மாமனான மகா பராக்கிரமபாகுவினால் பர்மாவின் ராமஞ்ஞ மன்னனுக்கெதிராகப் போர் தொடுக்கப்பட்ட பின்னர் இரு நாடுகளுக்குமிடையில் நிலவிய பகைமையை மாற்றி, நல்லுறவை ஏற்படுத்தினான்.

இரண்டாம் விசயபாகு மன்னன் பர்மாவின் அரிமத்தானா மன்னனுக்கு மகத மொழியில், அஃதாவது பாளி மொழியில் ஒரு கடிதமெழுதியதாகக் கூறப்படுகிறது. இவன் ஏராளமான சிறைக் கைதிகளுக்குப் பொது மன்னிப்பு வழங்கி விடுதலை செய்தான். ஓராண்டு காலம் மட்டுமே ஆட்சியிலிருந்த இம்மன்னன் மிகிந்து என்பவனின் சதியினாற் கொல்லப்பட்டான்.

உசாத்துணை
---------

* க. தங்கேஸ்வரி (ப - 94) ஈழ மன்னன் குளக்கோட்டனின் சிறப்புமிக்க சமய,சமுதாயப் பணிகள்,(2003).

1. ↑  "காப்பகப்படுத்தப்பட்ட நகல்". 2013-10-11 அன்று மூலம் பரணிடப்பட்டது. 2014-06-13 அன்று பார்க்கப்பட்டது.
2. ↑
|  |  |
| --- | --- |
| Search Wiktionary | விக்சனரியில் ***திமில்*** என்னும் சொல்லைப் பார்க்கவும். |

திமில் = பஃறி = கட்டுமரம்
**திமில்** என்பது சங்க காலத் தமிழர் பயன்படுத்திய கடல் நீர் கலங்களுள் ஒன்றாகும். இதைப் பரதவர் மீன் பிடிப்பதற்காகவும் முத்து குளிப்பதற்காகவும் பயன்படுத்தினர். இக்கலத்தை ஓட்டியவர்கள் திமிலர்கள். திமிலை ஆற்று வெள்ளத்திலும் பயன்படுத்துவர்.

திமிலர் மீன் பிடிக்கவும் முத்துக் குளிக்கவும் பயன்படுத்திய கடல் மிதவைக்குத் திமில் என்று பெயர். உப்பு வணிகர்கள் ஆற்று வழியாக உள்நாட்டுப் பகுதிகளுக்குச் சென்று உப்பை விற்றுவிட்டு நெல்லை வாங்கிவரப் பயன்படுத்திய நீர்மிதவை **பஃறி**. பஃறியை இக்காலத்தில் **கட்டுமரம்** என்பர்.

திமிலின் பயன்பாடு
-----------------

இருப்பை(இலுப்பை) மலர் போன்ற மெல்லிய தலையையுடைய இறாமீன்களையும் கூட்டமாய்ச் சுற்றித்திரியும் மற்ற மீன்களையும் ஈர்வாள் போன்ற வாயையுடைய சுறாமீனையும் மற்றும் வலிமையுள்ள பிற மீன்களையும் பின்னி வரிந்த வலைகளைக் கொண்டு பரதவர் மீன் பிடிக்கும் படகான **திமில்** மேலேறிக் கொண்டு கடல் கடந்து செல்வர்.

இந்தத் திமில்களைப் பரதவர் வலம்புரி சங்குகளைக் கடலின் அடியில் இருந்து எடுப்பதற்கும் சுறாமீன்களை வேட்டையாடுவதற்கும் பயன்படுத்தினர். வலம்புரி சங்கை எடுக்கும் போதே முத்துகளையும் பரதவ பெருமக்கள் கடலில் இருந்து இத்திமில் கொண்டு எடுத்ததாக எண்ணலாம்.

திமிலின் வகைகள்
---------------

### கொடுந்திமில்

இந்தக் கொடுந்திமிலைக் கொண்டு பரதவர் பிடித்து வந்த மீனின் கொழுப்பாலாகிய நெய்யை வார்த்துக் கிளிஞ்சலில் ஏற்றிய சிறிய சுடர்விளக்கின் ஒளியிலே சங்கப்பாடல் உணர்த்தும் பொருளைக் கொண்டு  இப்படகுகளைப் பரதவர் காலை வேளையில் பயன்படுத்தினர் எனக் கொள்ள முடியும். கொடுந்திமில் என்னும் இப்பெயர் இதன் நிறை அதிகமாக இருக்கும் எனக் காட்டுகிறது.

### திண்திமில்

இத்திண்திமிலை ஆழ்கடலில் இரவில் மீன் பிடிப்பதற்குப் பரதவர் பயன்படுத்தினர் எனத் தெரிகிறது. இத்திண்திமிலில் உள்ள விளக்கின் வெளிச்சத்திலும் பல் மீன் கூட்டம் (இது வானில் உள்ள விண்மீன்களைக் குறிக்கும்) காட்டிய இயற்கை வெளிச்சத்திலும் இரவு நேரத்தில் பரதவர் மீன் பிடிக்கச் செல்வர். மேலும் திண்திமில் என்னும் பெயரைக் கொண்டு இது நிறை குறைந்ததாகவும் வேகமாக செல்லக்கூடியதாகவும் இருந்ததாகத் தெரிகிறது.

மேற்கோள்களும் குறிப்புகளும்
---------------------------

1. ↑  பரந்தோங்கு வரைப்பின் வன்கைத் திமிலர் கொழுமீன் குறைஇய துடிக்கண் துணியல் - மதுரைக்காஞ்சி - 320
2. ↑  புனல் பொருது மெலிந்தார் திமில் விட, (பரிபாடல் 10) \வெய்ய திமிலின் விரை புனலோடு ஒய்வாரும், (பரிபாடல் 10)
3. ↑  
வெள்ளை உப்பின் கொள்ளை சாற்றி   
 
நெல்லொடு வந்த வல்வாய்ப் பஃறி, (பட்டினப்பாலை 29-30)
4. ↑  பல மரங்களை இணைத்துப் **பற்றி**க் கட்டப்பட்டது **பஃறி**.
5. ↑  
"மரல் மேற்கொண்டு மான் கணம் தகைமார்   

வெந்திறல் இளையவர் வேட்டு எழுந்தாங்கு, 
**திமில்** மேற்கொண்டு, திரைச் சுரம் நீந்தி," - நற்றிணை - 111
6. ↑  
இலங்கு இரும் பரப்பின் எறி சுறா நீக்கி,  

வலம்புரி மூழ்கிய வான் திமிற் பரதவர் - அகநானூறு - 350
7. ↑  நெடுங்கடல் அலைத்த கொடுந்திமிற் பரதவர்

கொழு மீன் கொள்ளை அழி மணல் குவைஇ,

மீன் நெய் அட்டிக் கிளிஞ்சில் பொத்திய

சிறு தீ விளக்கில் துஞ்சும், நறு மலர்ப்

புன்னை ஓங்கிய, துறைவனொடு அன்னை - நற்றிணை - 175
8. ↑  இனிப் புலம்பின்றே கானலும்; நளி கடல்
திரைச் சுரம் உழந்த திண் திமில் விளக்கில்

பல் மீன் கூட்டம் என்னையர்க் காட்டிய,

எந்தையும் செல்லுமார் இரவே; அந்தில் - அகநானூறு 240
**மங்கத்பாய் மாதவதாசு படேல்** (*Mangadbhai Madhavdas Patel*) இந்தியாவைச் சேர்ந்த ஓர் அரசியல்வாதியாவார். பாரதிய ஜனதா கட்சியைச் சேர்ந்த இவர் 2002 ஆம் ஆண்டு திசம்பர் மாதம் முதல் 2008 ஆம் ஆன்டு சனவரி மாதம் வரை குசராத்து சட்டமன்றத்தில் இவர் சபாநாயகராக இருந்தார்.

வாழ்க்கைக் குறிப்பு
-------------------

1942 ஆம் ஆண்டு செப்டம்பர் மாதம் 20 ஆம் நாள் குசராத்து மாநிலம், காந்திநகர் மாவட்டம், மான்சா தாலுக்காவிலுள்ள பார்பட்புரா கிராமத்தில் மங்கத்பாய் பிறந்தார். 2011 ஆம் ஆண்டு நவம்பர் மாதம் 15 ஆம் நாள் உடல்நலமின்றி இவர் காலமானார். 

மான்சா அறிவியல் கல்லூரியில் மங்கத்பாய் தாவரவியல் பேராசிரியராகப் பணியாற்றினார். 1998 ஆம் ஆண்டு தொடங்கி 2011 ஆம் ஆண்டு வரை பத்தாவது குசராத்து சட்டமன்றத்தில் தொடர்ச்சியாக மூன்று முறை ஓர் சட்டமன்ற உறுப்பினராக இருந்தார். 1966 ஆம் ஆன்டு முதல் முதல் பாரதிய ஜனசங்கம் என்ற அரசியல் கட்சியில் இவர் உறுப்பினராக இருந்தார். விஜாப்பூர் தாலுகா பஞ்சாயத்திலும் மங்கத்பாய் சில காலம் பணியாற்றினார். வடக்கு குசராத்து பல்கலைக்கழகம், குஜராத் பல்கலைக்கழகம் போன்றவற்றின் ஆட்சிக்குழுவில் உறுப்பினராக இருந்தார். இலண்டன் நகரில் 2003 ஆம் ஆண்டு நடைபெற்ற பொதுநலவாய நாடாளுமன்ற சங்கத்தில் ஆசிய பிராந்தியத்தை மங்கத்பாய் பிரதிநிதித்துவப்படுத்தினார். தாவரவியலில் மெசோகோடைல் எனப்படும் வித்திலை மையத்தண்டு குறித்த இரண்டு ஆய்வுக் கட்டுரைகளை இவர் வழங்கியுள்ளார்.

மேற்கோள்கள்
-----------

1. ↑  
[*தொடர்பிழந்த இணைப்பு*]
2. ↑  
[*தொடர்பிழந்த இணைப்பு*]
3. ↑  .
4. ↑

புற இணைப்புகள்
--------------

*
**ஆட்கொணர்வு மனு** அல்லது **ஹேபியஸ் கார்பஸ்** (*Habeas corpus*) (/ˈheɪbiəs ˈkɔːrpəs/; என்ற மத்திய கால இலத்தீன் மொழிச் சொல்லிற்கு *நீ உயிருடன் இருக்கிறாய்* எனப் பொருளாகும்)) என்பது ஒருவரை சட்டத்திற்குப் புறம்பாக வேண்டுமென்றோ அல்லது தவறாகவோ காவல்துறையினர் தடுப்புக் காவலில் அல்லது சிறையில் அடைத்து வைத்திருப்பதாக கருதினால், அந்நபரை நீதிமன்றத்தில் கொண்டு வந்து நிறுத்துவதற்கு, நீதிமன்றத்தில் சமர்ப்பிக்கப்படும் மனு ஆகும். இம்மனுவினை சமர்ப்பிப்பதன் மூலம், அந்நபரின் தனி மனித உரிமை காக்கப்படுகிறது.
தனி மனித உரிமை பாதிக்கப்படும்போது, அக்குறையை நீக்குவதற்கும், பாதுகாப்பதற்கும், ஆட்கொணர்வு நீதிப் பேராணை பெரும்பங்கு வகிக்கிறது. ஒரு தனிமனிதனின் சுதந்திரம் தடை செய்யப்படும் போது, நீதிமன்றத்தில் ஆட்கொணர்வு மனு சமர்ப்பிப்பதன் மூலம், அந்தத் தடை பற்றி விசாரித்து தக்க தீர்வு கோர உரிமை உள்ளது.

ஆட்கொணர்வு நீதிப் பேராணை முதலில் இங்கிலாந்து நாட்டின் நீதிமன்றங்களில் வழங்கப்பட்டது. பின்னர் பொதுநலவாய நாடுகளிலும், ஏனைய பல நாடுகளிலும் பின்பற்றப்பட்டு, தனிமனித உரிமைக்கு ஒரு சட்டப் பாதுகாப்பு அளிக்கிறது.

ஒருவரை வேண்டுமென்றோ அல்லது தவறாக காவல் துறையால் கைது செய்யப்பட்டு, சுதந்திரமற்று இருக்கும்போது, ஆட்கொணர்வு மனு மூலம் நீதிமன்றத்தை அணுகினால், அந்த நபரை கட்டுப்பாட்டில் வைத்திருப்பவர் நீதிமன்றத்தின் முன் கொண்டு வந்து நிறுத்துவது காவல் துறையின் கடமையாகும். அந்த சுதந்திரத் தடை சட்டத்துக்குப் புறம்பாக இருப்பின், அவர் விடுவிக்கப்படலாம். தகுந்த காரணமோ, ஆதாரமோ இல்லாமல் நீண்ட நாட்கள் சிறையில் வாடும் விசாரணைக் கைதிகளின் உறவினர்கள் அல்லது நண்பர்கள் அல்லது சமூக ஆர்வலர்கள் நீதிமன்றத்தில் ஆட்கொணர்வு மனு சமர்ப்பித்து, அவர்களின் தனி மனித உரிமைகளை காக்க இயலும்.

இதனையும் காண்க
--------------

* கேவியட் மனு

மேற்கோள்கள்
-----------

1. ↑  "habeas corpus". *Merriam-Webster*. 22 April 2015 அன்று பார்க்கப்பட்டது.
2. ↑  "Habeas Corpus Defined and Explained". *lectlaw.com*. 2010-08-04 அன்று மூலம் பரணிடப்பட்டது. 2016-05-26 அன்று பார்க்கப்பட்டது.

வெளி இணைப்புகள்
---------------

| * பா
* உ
* தொ
*மனித உரிமை மீறல்கள்* |
| --- |
| 
அரச பயங்கரவாதம் **·** 
பயங்கரவாதம் **·** 
போர் குற்றம் **·** 
இனப்படுகொலை **·** 
மானுடத்துக்கு எதிரான குற்றங்கள் **·** 
பாலியல் வன்முறை **·** 
சித்திரவதை **·** 
நியாமற்ற கைதும் தடுப்பும் **·** 
வலுக்கட்டாயமாகக் காணாமற்போகச் செய்தல் **·** 
தடுத்து வைத்தல் **·** 
சட்டத்துக்குப் புறம்பான கொலைகள் **·** 
அடிமைத்தனம் **·** 
பாகுப்பாடு **·** 
குடியேற்றம் **·** 
இனக்கருவறுப்பு **·** 
பண்பாட்டு இனப்படுகொலை **·** 
ஆட்கொணர்வு மனு **·** 
கேவியட் மனு **·** 
 |
கணிதத்தில் ஒரு செயலி (சார்பு) அதன் தன்மை காரணமாக ஒரு வரையறை செய்யப்பட்ட சாரா மாறிகளையே கொண்டிருக்கும். எடுத்துக்காட்டாக {\displaystyle f(x)=1/x} என்ற செயலியை கருதுக. அச்செயலி பூச்சியம் தவிர்ந்த ஏனைய மெய்யெண்களில் எல்லாம் வரையறை செய்யப்பட்டுள்ளது. எந்த ஒரு செயலிக்கும் அதன் சாரா மாறிகள் எடுக்கக்கூடிய பெறுமானங்களின் வரையறை அச்செயலியின் **ஆட்களம்** (*Domain*) ஆகும்.

வரையறைகள்
---------

ஒரு சார்பு *f*:*X*→*Y* கொடுக்கப்பட்டதாகக்கொள்வோம். இங்கு *f* இனுடைய உள்ளீடுகளின் கணம்  *X*. இதற்கு *f* இன் **ஆட்களம்** எனப்பெயர். வெளியீடுகள் எந்த கணத்தில் போய்ச்சேருகிறதோ அந்த கணம் *Y*. அதற்கு *இணையாட்களம்* எனப்பெயர். வெளியீடுகளின் கணம் வீச்சு எனப்படும். f இன் வீச்சு , இணையாட்களம் Y இன் உட்கணமாகும். எப்பொழுது f இன் வீச்சு Y ஆகவே இருக்கிறதோ அப்பொழுது f ஒரு முழுக்கோப்பு அல்லது முழுச்சார்பு எனப்படும். 

சரியான முறையில் வரையறுக்கப்பட்ட ஒரு சார்பு ஆட்களத்திலுள்ள ஒவ்வொரு உறுப்பையும் இணையாட்களத்திலுள்ள ஒரு உறுப்புக்குக்கொண்டு செல்லவேண்டும். 

*f*(*x*) = 1/*x*
என்ற சார்பு *f*(0) க்கு ஒரு மதிப்பையும் கொடுக்கமுடியாது. அதனால்  **R** அதன் ஆட்களமாக இருக்கமுடியாது. இந்தமாதிரி சூழ்நிலையை இரண்டுவிதமாகக் கையாளலாம்.

ஒன்று, சார்பின் ஆட்களத்தை **R**\{0} என்று விதித்து விடலாம்.

அல்லது, இரண்டாவது வகையாக, *f*(0) வை தனிப்படியாக வரையறுத்து இந்த 'ஒழுக்கை' அடைத்துவிடலாம். அதாவது,

*f*(*x*) = 1/*x*, *x* ≠ 0
*f*(0) = 0,
என்று *f* இன் வரையறையிலேயே விதித்துவிட்டால், அப்பொழுது *f* எல்லா மெய்யெண்களிலும் வரையறுக்கப்பட்டதாக ஆகிவிடுகிறது. f இன் ஆட்களத்தை இப்பொழுது **R** என்றே கொள்ளலாம்.

எந்த சார்பும் அதன் ஆட்களத்தின் ஒரு உட்கணத்திற்கு கட்டுப்படுத்தப்படலாம். 

  

*g* : *A* → *B*
என்ற சார்பை **A** இன் ஒரு உட்கணம் *S* க்கு கட்டுப்படுத்தப்பட்டால், அது 

*g* |*S* : *S* → *B*.

என்று குறிக்கப்படும்.

வகுதிக்கோட்பாடு
---------------

வகுதிக்கோட்பாட்டில் (*Category theory*) சார்புகளுக்கு பதில் அமைவியங்கள் (*morphisms*) பேசப்படுகின்றன. அமைவியங்கள் என்பவை ஒரு பொருளிலிருந்து இன்னொன்றுக்குப் போகும் அம்புக்குறிகளே. அப்பொழுது ஒரு அமைவியத்தின் ஆட்சி அந்த அம்புக்குறிகள் எங்கு தொடங்குகின்றனவோ அந்தப் பொருள் தான்.

இவற்றையும் பார்க்கவும்
----------------------

* இணையாட்களம் (கணிதம்)
* வீச்சு
* உள்ளிடுகோப்பு
* முழுக்கோப்பு
**திமேயோ வினை** *(DeMayo reaction)* என்பது ஒரு ஒளிவேதியியல் வினையாகும். இவ்வினையில் 1,3-டைகீட்டோனின் ஈனால் ஓர் ஆல்க்கீன் இனச் சேர்மத்துடன் அல்லது C=C இரட்டைப் பிணைப்பு கொண்ட மற்றொரு இனச் சேர்மத்துடன் வினைபுரிந்து வளையபியூட்டேன் வளையம் உருவாகிறது. இவ்வளையம் ஆல்டால் வினைக்கு முன் வினைக்கு உட்பட்டு 1,5-டைகீட்டோன் உருவாகிறது :. 

திமேயோ வினை

டைகீட்டோனின் இரண்டு கார்பனைல் குழுக்களுக்கு இடையில் C=C இரட்டைப் பிணைப்பிலுள்ள இரண்டு கார்பன் அணுக்களைச் சேர்ப்பது இவ்வினையின் நிகர விளைவாகும். 

ஒரு மூலக்கூறின் இரண்டு பகுதிகளைச் சேர்ப்பதற்காக ஒப்பீட்டளவில் தேர்ந்தெடுக்கப்பட்ட ஒரு வழியாகவும், 1,3-டைகீட்டோனை தொகுப்பு வினை மூலம் 1,5-டைகீட்டோனாக மாற்ற உதவும் வழி முறையாகவும் இவ்வினை தொகுப்பில் பயனுள்ளதாக இருக்கிறது. [2+2] வளையக் கூட்டு வினை வினையின் முதல் பகுதியாகும். உறுதிப்படுத்தும் ஆல்டால் பிளவின் முன்வினைக்கு வளையபியூட்டேன் வளையத்தின் நிலைப்புத்தன்மையற்ற காரணம் சாதகமாகிறது.

|  |
| --- |
| De Mayo startAnimGif |
| திமேயோ வினை-வினைவழி முறையின் இயங்கு படம் |

மேற்கோள்கள்
-----------

1. ↑  Li, Jie Jack. *Name reactions : a collection of detailed mechanisms and synthetic applications* (Fifth ). Cham. பன்னாட்டுத் தரப்புத்தக எண்:9783319039794. இணையக் கணினி நூலக மையம்:870309747. .